Németh Krisztián elégedett az eddigi pályafutásával
Németh Krisztián, a magyar válogatott támadója február végén igazolt a szlovák élvonalban szereplõ Dunaszerdahelyi AC, azaz a DAC csapatába. A klub közösségi médiaoldalán adottt interjúban beszélt pályafutásáról, és régi-új edzõjérõl, Bernd Storckról is.
A 37-szeres válogatott támadó az észak-amerikai profi ligában szereplõ Sporting Kansas Cityt hagyta el a csallóközi klub kedvéért. A karrierjére visszatekintve elmondta, hogy Gyõrben a fiatalon a felnõtt csapatba kerülõ Fehér Miklós, míg az MTK-ban a klublegenda, Illés Béla volt a példaképe. A korai sikerek után ugyancsak korán jött a Liverpool ajánlata, amire nem lehetett nemet mondani.

"Egy akkora klubban olyan fiatalon, azért voltak nehézségeim, és mai fejjel már néhány dolgot már másképp csinálnék. Ha az egész pályafutásomat nézem és rövid választ akarok adni, lehetett volna jobb, sikeresebb pályafutásom is, de lehetett volna sokkal rosszabb is. Valahol azért én meg vagyok vele elégedve, annak ellenére, hogy tudom, hogy nem hoztam ki a legjobbat magamból, mert több volt bennem, de úgy gondolom, hogy nem kell szégyenkeznem a pályafutásommal kapcsolatban" – idézi Németh Krisztián szavait a Nemzeti Sport Online-on megjelent összefoglaló.

A klub nem csak új játékosokat igazolt az év elején, hanem új vezetõedzõt is, aki nem más lett, mint Bernd Storck, akinek a vezetése alatt Németh többször is pályára léphetett a válogatottban, így a 2016-os franciaországi Európa-bajnokságon is. A német szakember érkezésérõl így nyilatkozott Németh Krisztián:

"Örülök neki, mert õ hoz magával egy olyan profizmust, ami a DAC-ot a következõ szintre emeli majd. Storck egy szigorú, határozott edzõ, aki jó erõnlétre alapozó támadófocit szeretne szerintem játszani, és az eredmények majd õt fogják igazolni.